Държавен вестник, бр. 55, 2020 г., стр. 39

БРОЙ  55	
Д Ъ Р Ж А В Е Н  В Е С Т Н И К 	
СТР.  39  
2. статус „Регистриран“ за пазарен сегмент 
„Двустранни договори“ се придобива след 
изпълнение на изискванията на чл. 13;
3. статус „Активен“ за пазарен сегмент 
„Двустранни договори“ се придобива след 
изпълнение на изискванията на чл. 13 и на 
глава шеста, раздел ІІ.
Чл. 22. Процедурата за регистрация на 
борсов пазар се прекратява:
1. автоматично, когато с изтичане на три­
месечен срок от подаване на заявлението за 
регистрация търговският участник не е при­
добил статус по чл. 21, т. 1 и/или 2, за което 
операторът изпраща официално уведомление 
до търговския участник;
2. с официално уведомление до търговския 
участник, съдържащо мотивиран отказ: 
а) когато не е спазено предписанието на 
оператора по чл. 15;
б) при наличие на хипотезата на чл. 16.
Раздел ІІ
Достъп до електронна система за търговия
Чл. 23. Достъпът до ЕСТ се осъществява 
чрез създадени от оператора профили на по­
сочените от търговския участник лица като 
отговорници за търговия.
Чл. 24. (1) Всеки търговски участник е 
длъжен да определи минимум 2 (две) физи­
чески лица като отговорници за търговия. 
При посочването на лицата търговският 
участник декларира пред оператора, че съ­
щите са оправомощени да го представляват 
пред БНЕБ – ЕАД, във връзка с участието 
на борсовия пазар на електрическа енергия 
и имат право да подават, анулират и модифи­
цират оферти, изпращат заявки за подаване, 
модифициране или анулиране на оферти на 
оператора и/или заявления за иницииране 
на търгове.
(2) Всеки отговорник за търговия е длъжен 
да премине курс на обучение за запознаване 
с тези правила и за работа със съответната 
ЕСТ съгласно Инструкция № 1 „Обучение“, 
публикувана на интернет страницата на 
БНЕБ – ЕАД.
Чл. 25. (1) Операторът създава за всеки 
търговски участник определен брой профи­
ли, който съответства на броя на посочените 
отговорници за търговия по чл. 24.
(2) За пазарен сегмент „Двустранни дого­
вори“ операторът създава 2 (два) безплатни 
профила за всеки търговски участник, като 
за всеки допълнителен профил се заплаща 
такса в съответствие с Тарифата за таксите 
на БНЕБ – ЕАД.
(3) Видът на достъп на отговорниците за 
търговия до ЕСТ се определя от съответния 
търговски участник, а именно:
1. с активен достъп – създават се профили, 
посредством които отговорниците за търговия 
имат възможност да оперират с ЕСТ от името 
на съответния търговски участник;
2. с пасивен достъп – създават се профили, 
посредством които отговорниците за търговия 
имат достъп до информацията в ЕСТ, но не 
могат да оперират с тях.
(4) Операторът създава профилите съгласно 
определения вид на достъпа по ал. 2, след кое-
то предоставя на отговорниците за търговия 
индивидуални потребителско име и парола.
Чл. 26. При първото влизане в съответната 
ЕСТ отговорниците за търговия са длъжни 
да променят предоставените от оператора 
пароли и да не ги предоставят на трети лица. 
Операторът не носи отговорност, в случай 
че отговорниците за търговия предоставят 
индивидуалните потребителско име и парола 
за достъп до ЕСТ на трети лица.
Чл. 27. Търговският участник е длъжен 
незабавно да изпрати официално уведомле­
ние до БНЕБ – ЕАД, при промяна на лице, 
посочено като отговорник за търговия. 
В срок от 1 работен ден операторът прекра­
тява достъпа и изпраща официално уведомле­
ние с потвърждение на търговския участник. 
Последният остава обвързан и отговорен за 
всички пропуски, действия и бездействия 
от страна на отговорника за търговия до 
момента, в който БНЕБ – ЕАД, е изпрати­
ло официално уведомление, че достъпът e 
прекратен.
Раздел III
Достъп до електронни системи за сетълмент
Чл. 28. (1) Всеки търговски участник е 
длъжен да определи минимум 1 (едно) лице 
като отговорник за сетълмент и обезпечения, 
с посочването на което търговският участ­
ник декларира пред оператора, че същото 
е упълномощено да го представлява пред 
БНЕБ – ЕАД, по всички въпроси, свързани 
със сетълмент и обезпечения във връзка с 
глава седма, и има право да подписва доку­
менти за разпределяне и освобождаване на 
обезпечение, както и документи за потвърж-
даване на предоставяне и/или приемане на 
обезпечение за плащане и обезпечение за 
добро изпълнение. 
(2) Всеки отговорник за сетълмент и 
обезпечения е длъжен да премине курс на 
обучение за запознаване с тези правила и за 
работа със съответната електронна система 
за сетълмент съгласно Инструкция № 1 „Обу­
чение“, публикувана на интернет страницата 
на БНЕБ – ЕАД.
Чл. 29. (1) БНЕБ – ЕАД, осигурява достъп 
до електронните системи за сетълмент, като 
създава индивидуално потребителско име на 
всеки отговорник за сетълмент и обезпечения 
и изпраща активационен линк на имейла за 
контакт на съответното лице съгласно чл. 28.
(2) Активационният линк съдържа ин­
формация за индивидуалното потребителско 
име на съответния отговорник за сетълмент 
и обезпечения.